[Tyler] Az előző videóinkban
átvettük a keresleti görbe alapjait.
Most belemerülünk abba, mi történik akkor,
ha a keresleti görbe elmozdul
a piaci kereslet növekedése vagy csökkenése miatt.
Emlékezzünk rá, hogy a keresleti görbe egy függvény,
amely megmutatja a keresett mennyiséget különböző árakon.
A keresett mennyiség az a mennyiség,
amit a vásárlók hajlandók és képesek megvásárolni
egy bizonyos áron.
Elmondtuk előző alkalommal, hogy a kereslet növekedése
a keresleti görbe felfelé történő eltolódását jelenti,
az origótól észak-keleti irányba távoldva.
Nézzük meg ezt közelebbről.
A kereslet növekedése azt jelenti, hogy nagyobb a keresett mennyiség
minden ár esetén.
Például:
a régi keresleti görbén $25-os árnál
az emberek hajlandók és képesek 70 egységet vásárolni.
Az új keresleti görbén ugyanazon a $25-os áron
az emberek most hajlandók és képesek 80 egységet megvásárolni.
A kereslet növekedése nagyobb keresett mennyiséget jelent
ugyanazon az áron.
Hasonlóképpen leolvashatjuk a kereslet növekedését
a függőleges módszer segítségével.
Ez azt jelenti, hogy minden mennyiség esetén
nagyobb a fizetési hajlandóság annál az adott mennyiségnél.
Például a 70-ik egységnél
az emberek hajlandók voltak $25-t fizetni azért az egységért.
Most az új keresleti görbénél
az emberek hajlandók $50-t fizetni azért az egységért.
Ez egy nagyobb fizetési hajlandóság, ugyanazért az egységért,
és ezt jelenti a kereslet növekedése.
Ismételjük át, mert ez fontos:
a kereslet növekedése azt jelenti, hogy nő
a keresett mennyiség minden ár esetén,
ez egyenértékű azzal, hogy azt jelenti, hogy nő
a maximális fizetési hajlandóság egy adott mennyiségnél.
Mi okozhat keresletnövekedést?
A válasz az, hogy bármi, ami megnöveli a keresett mennyiséget
egy adott áron
vagy ami növeli a maximális fizetési hajalandóságot
egy adott mennyiségnél.
Például tudna olyan tényezőkre gondolni,
amelyek rávennék a fogyasztókat, hogy többet fizessenek egy termékért?
Tudna olyan tényezőt, amely rávenné a fogyasztókat,
hogy nagyobb mennyiséget akarjanak venni egy fix áron?
Ezek azok a fajta tényezők,
amelyek el fogják tolni a keresleti görbét.
Mindjárt mutatni fogok egy listát
ezekről a lehetséges tényezőkről,
de nem az a cél, hogy megjegyezze ezt a listát.
Inkább azt szeretném, hogy megértse, mit jelent a kereslet növekedése.
Ha ezt megérti,
akkor bármikor képes lesz kapásból egy ilyen listát újra előállítani.
Itt van néhány példa a fontosabb keresletváltoztatókról.
Például a jövedelmek változása vagy a lakosság számának változása.
Látja a példánkon keresztül, hogyan okozza a jövedelem növekedése,
hogy az emberek többet legyenek hajlandók fizetni
egy adott árumennyiségért,
vagy hogy esetleg többet akarjanak abból a termékből egy bizonyos áron?
Mi történik a népesség változásánál?
Több ember megnövelheti a keresett mennyiséget
egy bizonyos áron,
mivel több potenciális vásárlót jelent.
Ha kevesebb ember lenne a világon, az lecsökkentené
a keresett mennyiséget.
Mi van néhány másik tényezővel, amely eltolhatja a keresleti görbét?
Nos, van ára a helyettesítőknek, a kiegészítőknek,
a várakozásoknak és az ízlésváltozásnak is.
Ezek mind kicsivel trükkösebbek,
de mindjárt átbeszéljük őket.
Csak betekintést akartam adni azokba a további dolgokba,
amelyek szintén eltolhatják a piaci keresletet.
Természetesen minden, amit a keresletnövekedésről mondtam,
ugyanúgy vonatkozik, csak megfordítva, a kereslet csökkenésére is.
A kereslet csökkenése a görbe befelé történő elmozdulása
az origo felé.
Ez megint kétféleképpen olvasható.
Azt jelenti, hogy bármilyen adott árnál
kisebb a keresett mennyiség azon az áron.
Hasonlóan minden adott mennyiségnél
alacsonyabb a fizetési hajlandóság az adott mennyiségre.
A kereslet csökkenése csökkenést jelent a keresett mennyiségben
minden adott árnál, ez egyenértékű azzal, hogy csökken
a maximális fizetési hajlandóság minden adott mennyiségnél.
Mi okozhat csökkenést a keresletben?
Ismét kicsit tovább dolgozom ezt a pontot,
de a kereslet csökkenése bármi lehet,
ami csökkenti a keresett mennyiséget
egy adott áron
vagy csökkenti a maximális fizetési hajlandóságot
egy adott mennyiségnél.
Ha észben tartja,
hogy ezt jelenti a keresletcsökkenés,
akkor mindig képes lesz felsorolni a tényezőket,
amelyek csökkentik a piaci keresletet.
Most nézzünk meg részletesebben néhány keresletmódosító tényezőt,
kezdve a jövedelemmel.
A jövedelem változásának hatása a keresletre
függ a szóban forgó javak természetétől.
A legtöbb termék estében, ha nő a jövedelme,
akkor többet szeretne abból a termékből.
Képzelje el, hogy most még szegény diák, de nemsokára lediplomázik,
és lesz egy jól fizető állása.
Amikor megkapja azt a jól fizető munkát, mikor nő a jövedelme,
akkor valószínûleg több autóra,
lakhelyre és finomabb ételekre tart igényt.
Ezeket normál termékeknek hívjuk,
mert a keresletük a jövedelemmel együtt növekszik.
És természetesen a keresletük csökken, ha a jövedelem is csökken.
Vannak azonban olyan termékek, melyek iránt a jövedelem növekedésével
valójában csökken a kereslet.
Amikor például szegény diák voltam,
valójában néha elmentem a McDonald's-ba,
hogy sajtburgert vegyek, mert olcsó volt.
Később, mikor megnőtt a jövedelmem, ritkábban ettem a McDonald's-ban,
és jobb éttermekben ettem, melyek persze drágábbak voltak.
Valójában nem ettem Mcdonald's-ban már jó pár éve.
Alacsonyabb rendû termékek azok, melyekre a jövedelem növekedésekor
csökken a kereslet, és fordítva.
Gondoljon például a levesre.
A leves olcsó és egyszerű étel.
Így recesszió idején
megnőhet a leves iránti kereslet.
Gazdasági fellendüléskor
csökkenhet a leves iránti kereslet.
Most teszteljük a tudását.
Vegyen egy ceruzát és egy darab papírt.
Rajzolja le a két keresleti görbét.
Most gondoljunk a Hamburger Helper iránti keresletre,
és két különböző szituációban fogunk gondolni rá,
nevezedesen fellendülés és recesszió idején.
Itt van a keresletünk a Hamburger Helperre.
Mi történik ezzel a kereslettel,
amikor a gazdaság fellendül?
Amikor az emberek jövedelme növekszik?
Most rajzoljunk egy keresleti görbét.
Hogyan fog kinézni az új keresleti görbe?
Fellendüléskor a Hamburger Helper iránti kereslet
csökkenni fog,
mert a Hamburger Helper egy alacsonyabb rendû termék,
tehát keresletcsökkenés lesz.
Mi a helyzet recessziókor?
Természetesen az ellenkezője történik.
Recessziókor, mikor a jövedelmek csökkenek,
a Hamburger Helper kereslet nő.
Itt egy másik keresletmódosító, nevezetesen a népesség.
Mivel egy gazdaság népessége változik,
egy bizonyos termék potenciális vásárlóinak száma is változik.
Mi történik például a pelenkák iránti kereslettel Oroszországban,
ahol csökken a születési arány?
Nos, a kereslete is csökkeni fog.
Az USA-ban, mint valószínűleg tudjátok,
a baby boomerek öregszenek,
szóval jelenleg több idősebb egyén van
a népességben.
Melyik termékek iránti kereslet fog növekedni,
ahogy az amerikai népesség öregszik?
Gondolkozzunk rajta egy percet.
Itt van néhány lehetséges példa.
Ahogy az idősebbek száma növekszik az Egyesült Államokban,
azt várnánk, hogy megnő a kereslet
például a rák elleni gyógyszerek iránt.
Valóban, ahogy a népesség elöregedett,
a gyógyszeripari cégek többet fektettek
kutatásba és fejlesztésbe, hogy gyógyszereket állítsanak elő
az idősebbeknek.
Arra is számítunk, ahogy az emberek öregszenek,
hogy a nyugdíjas közösségek iránti kereslet növekszik,
talán még a golf iránti kereslet is.
Hogyan néz ki mindez a keresleti görbén?
Vegyünk egy régi keresleti görbét,
de a lakosság öregedésével
ezen termékek iránti kereslet - rák elleni gyógyszerek,
nyugdíjas közösségek és golffelszerelések
szintén növekszenek,
tehát ez a görbe eltolódik az origótól
felfelé és jobbra.
Itt egy másik keresleteltoló tényező - a helyettesítők ára.
Két termék helyettesítő,
ha az egyik árának emelkedése
a másik termék iránti kereslet növekedését eredményezi.
Feltételezzük például, hogy felmegy a Nike cipők ára.
Ez valószínleg meg fogja emelni a Reebok cipők iránti keresletet
és viszont.
Feltételezzük, hogy a Nike cipők ára lemegy,
ez keresletcsökkenést okoz a Reebok cipőknél,
mivel az emberek a Reebok cipőről átváltanak a most olcsóbb Nike termékre.
Egy másik példa.
Mi történik az iTunes iránti kereslettel, ha a zeneszámok a Spotify-on,
a versenytársnál, olcsóbbá válnak?
Ha a Spotify olcsóbb,
az csökkenteni fogja az iTunes iránti keresletet.
Egy másik fontos keresletmódosító a kiegészítk ára.
A kiegészítők olyan termékek, melyek általában jól mennek együtt.
Gondoljon például a hotdogra és a hotdog kiflire.
Tulajdonképpen a két termék egymás kiegészítője,
ha az árnövekedés az egyik terméknél
keresletcsökkenéshez vezet a másiknál.
Tegyük fel, hogy a hotdog ára felmegy.
Ez azt jelenti, hogy kevesebb ember fog hotdogot venni.
Ez azt jelenti, hogy a hotdog kifli iránti kereslet
szintén csökkenni fog esni, és ez természetesen fordítva is igaz.
Ha pedig a hotdog kifli ára lemegy,
akkor az emberek több kiflit akarnak venni.
De akkor a hotdogok kiegészítőjéből is
többet akarnak majd venni.
A hotdogok iránti kereslet tehát fel fog menni,
amikor a kiegészítő, a hotdog kiflik ára lemegy.
Itt egy másik példa.
Mi történik a terepjárók iránti kereslettel,
amikor az üzemanyag megdrágul?
Autók és benzin
vagy terepjáró és benzin -
ezek kiegészítők.
Mikor szeretnéd az egyiket, akkor a másikat is szeretnéd.
Így ha az üzemanyag drágul,
az lecsökkenti a terepjárók iránti keresletet.
Egy másik fontos keresletmódosító tényező a várakozás.
Ez lehet eseményekkel vagy árakkal kapcsolatos várakozás.
Különösen ha az emberek arra számítanak, hogy egy termék ára
magasabb lesz a jövőben,
az általában növeli a mai keresletet.
A fogyasztók hozzáigazítják a jelenlegi költésüket
annak előrejelzéséhez, hogy mi fog történni
a jövőbeni árakkal,
hogy a lehető legalacsonyabb árat érjék el azáltal,
hogy ma többet vásárolnak.
Képzelje el például, hogy azt hallja, hurrikánra kell számítani.
Ha a hurrikán lecsap,
akkor arra számít, hogy az akkumulátorok ára fel fog menni
vagy esetleg nagyon nehéz lesz egyáltalán
hozzájutni akkumulátorhoz.
Ez növeli az akkumulátorok iránti keresletet ma.
Valamilyen jövőbeli esemény,
azaz a jövőbeli eseményre való várakozás
megváltoztathatja a keresletet ma.
Hasonlóan, ha az emberek arra számítanak, hogy az Xbox 360 ára
lejjebb fog menni pont Karácsony előtt,
akkor az eladások novemberben esni fognak.
Az Applenek állandóan ezzel a problémával kell szembenéznie.
Mindig, amikor az emberek egy új iPhone modellre várnak,
abbahagyják az iPhone aktuális verziójának vásárlását.
Így az Apple nem akarja, hogy bárki megtudja, mikor fog
az új iPhone kijönni,
mert különben ez idő alatt
a jelenlegi modell eladásai lecsökkennek.
Az ízlés egy fontos keresletmódosító,
és az ízlés mindig változik.
Az ízlés eltér a fogyasztók körében, és időben is különbözik
szezonális változások vagy a divat vagy szeszély miatt.
Mi történik például a csizmák iránti kereslettel
októberben?
Mi történik a fürdőruhák iránti kereslettel júniusban?
Mi történik a napozókrémekkel nyáron?
Mi történik, ha mindenki azt gondolja, hogy az Atkins diétával
le fognak fogyni?
Nézzük meg ezt közelebbről.
Az Atkins diéta, ha emlékeznek,
egy diéta volt, amely azt állította, hogy a szénhidrátok kövérítenek,
tehát a fogyáshoz vezető út több fehérje fogyasztása volt,
különösen több vörös hús fogyasztása.
Mit gondol, mi volt az Atkins diéta hatása
a vörös hús iránti keresletre?
Megnövelte a keresletet.
Mi volt a diéta hatása kenyér iránti keresletre?
Lecsökkentette.
Mellesleg Atkinksnek később szívrohama volt,
és a szívrohama után
az Atkins diéta iránti kereslet lecsökkent,
tehát a két tényező felcserélődött.
Az előadás utolsó pontja terminológiai,
és ez akkor lesz majd világos, miután többet tanultunk a kínálatról.
Visszatérek majd rá,
most csak egy kis betekintést szeretnék adni.
Sajnos
a közgazdászok néha ugyanazokat a szavakat használják
különböző fogalmakra.
Konkrétan a keresett mennyiség változása
nem ugyanaz, mint a kereslet változása.
A keresett mennyiség változása
egy mozgásról szól egy fix keresleti görbén
az ár változása miatt.
Például ha emlékszik,
elmondhatjuk, hogy a $10-os ár esetén a keresett mennyiség 200.
Amikor az ár változik, és elmozdulunk a görbe mentén,
tehát amikor az ár $5-ra esik,
látjuk hogy a keresett mennyiség 420 egység.
Ez változás a keresett mennyiségben.
Egy mozgás a fix görbe mentén, ahogy azt láttuk.
A kereslet változása nem egy ár által generált változás.
Az egész keresleti görbe elmozdulása.
A kereslet változása, például a kereslet növekedése
tehát elmozdulás ebben a görbében.
Jegyezze meg ezt a két különbséget.
A keresett mennyiség változása egy mozgás egy görbe mentén
az árváltozások miatt.
A kereslet változása pedig az egész keresleti görbe eltolódása
a bevétel vagy a népesség vagy az ízlés
vagy bármilyen más tényező változása miatt az áron kívül,
ezt már megbeszéltük.
Mindenesetre egyelőre ezeket a pontokat vettük a keresleti görbékről. Köszönöm.
- [Narrátor] Ha szeretné magát tesztelni,
kattintson a kérdésekre.
Ha pedig készen áll a folytatásra kattintson a következő videóra.